  Наталья Тетерина 15 оштолэзе — 7 куартолэзе Удмуртиын ортчись «П. И. Чайковскийлэн вордскем шаераз» 61-тӥ фестивале Россиысь но кунгож сьӧрысь тодмо но кутскись артистъёс пыриськозы. Со сярысь туннэ, 9-тӥ тулыспалэ, журналистъёслы Удмурт кун филармонилэн кивалтӥсез Алексей Фомин ивортӥз. «Луозы СССР-лэн калык артистъёсыз, озьы ик кутскись артистъёс, кудъёсыз луо ни калыккуспо конкурсъёслэн лауреатъёссы. Дима Маслеев, кудӥз берпуметӥ лауреат, (П. И. Чайковский нимо XV калыккуспо конкурсын — ред.) нырысетӥ премиез басьтӥз. Со Тюменьысь симфонической оркестрен ужалоз. Даниил Спиваковский — Россиысь дано артист, таиз драмая актёр. Пӧртэм нимъёс, кулэ учкыны милям сайтамы пырыса но шедьтыны асьтэлэсь яратоно нимъёстэс», — шуиз Алексей Фомин. Озьы ик филармонилэн кивалтӥсез Удмуртиысь «Италмас» ансамблез пусйиз. Солэн кылъёсызъя, выль артистъёс коллективлэн ужанрадлыказ пыризы ни. «Яркыт артистъёс пӧлысь одно ик мынам вераме потэ удмурт «Италмас» ансамблез. Со яркыт кизилиосмы, кудъёссэ мон вератэк уг кельты. Али выль ымныръёс отын ужало, выль артистъёсмы, кудъёсыз, шумпотыса вераны кулэ, кызьы мон верасько, «влились в репертуар», — вераз Алексей Фомин. Искусствоя «П. И. Чайковскийлэн вордскем шаераз» 61-тӥ фестивальлэн ужанрадлыкез: «Виртуозы Москвы» камерной кун оркестр, кивалтӥсез но валтӥсь режиссёрез Владимир Спиваков 16-тӥ оштолэзе Вотка карысь лулчеберетъя «Юбилейный» дворецын 17-тӥ оштолэзе Ижкарысь Драмая ӟуч театрын Тюменьысь филармони оркестр, кивалтӥсез но валтӥсь дирижёрез Евгений Шестаков, солистэз — Дмитрий Маслеев (фортепиано)  Программаын: Модест Мусоргский — «Рассвет на Москве-реке», Сергей Рахманинов — «Концерт для фортепиано с оркестром № 3», Николай Римсикий-Корсаков — «Симфоническая сюита «Шехеразада» 18-тӥ оштолэзе Ижкарысь лулчеберетъя «Аксион» дворецын 19-тӥ оштолэзе Вотка карысь лулчеберетъя «Юбилейный» дворецын Николя Челоро (фортепиано, Париж) Программаын: Фридерик Шопен, Клод Дебюсси, Сергей Рахманинов  20-тӥ оштолэзе Ижкарысь Филармониын 21-тӥ оштолэзе Вотка карысь П. И. Чайковский нимо музей-усадьбаын «Солисты Москвы» камерной ансамбль, кивалтӥсез но валтӥсь режиссёрез Юрий Башмет 24-тӥ оштолэзе Ижкарысь лулчеберетъя «Аксион» дворецын Удмуртиысь симфони оркестр, DJ Gmorozov (Казань), DJ FeeL (Москва) Программаын: Пётр Ильич Чайковскийлэн «Щелкунчик» но «Лебединое озеро» балетъёсысьтыз крезьгурез электрон амалэн 27-тӥ оштолэзе Ижкарысь лулчеберетъя «Металлург» дворецын М. Е. Пятницкий нимо кун академ Ӟуч калык хор 5-тӥ куартолэзе Вотка карысь лулчеберетъя «Юбилейный» дворецын 6-тӥ куартолэзе Ижкарысь лулчеберетъя «Аксион» дворецын Даниил Спиваковский (чеберлыко кыл) но Евгений Борец (рояль) Программаын: Курт Воннегутлэн, Александр Купринлэн, Сергей Довлатовлэн но Михаил Зощенколэн веросъёссыя актёрен фортепианолы «Диалоги» концерт. 6-тӥ куартолэзе Ижкарысь Филармониын Удмуртилэн кун симфони оркестрез, BELBREND премилэн лауреатъёсыз Саян Исин (тенор, Киргизия) но Клавдия Потёмкина (сопрано, Беларусь), дирижёрез — Вячеслав Бортновский (Беларусь) Программаын: Джоаккино Россинилэн, Франц Легарлэн, Джакомо Пуччинилэн, Джузеппе Вердилэн но мукетъёсызлэн операосысьтызы ариос 7-тӥ куартолэзе Ижкарысь Драмая ӟуч театрын Ватсалом, туэ фестиваль пӧртэм интыосын радъяськоз. Ижкарысь концертъёс Драмая ӟуч теартын, Филармониын, лулчеберетъя «Аксион» но «Металлург» дворецъёсын ортчозы. Вотка карын фестивальлэн ужрадъёсыз учкисьёсты лулчеберетъя «Юбилейный» дворецын но Чайковский нимо музей-усадьбаын шумпоттозы. Тодэ вайытом, кылем арын «П. И. Чайковскийлэн вордскем шаераз» фестивалез Вотка карын пианист Денис Мацуев усьтӥз. Рязаньысь калык хор Удмуртиын куинь концерт возьматӥз. Тегъёс: Лулчеберет Ижкар Удмуртия Чайковский Вотка крезьгур  